text: [{"text_idx": "#000001", "text": "Why Invest in Baybay City?"}, {"text_idx": "#000006", "text": "Baybay Tourism and Investment Promotions Office"}, {"text_idx": "#000008", "text": "\u201cKini nga tulay ang mahimong instrumento para ma-develop kining atong area diri sa Sitio Todavia ug sa Sitio Cantihig dinhi sa Barangay Caridad. Busa, pasalamatan nato ang Sangguniang Panlungsod tungod kay gigahinan kini nila og pondo.\u201d"}, {"text_idx": "#000010", "text": "Nunot niini, gi-awhag ni Mayor Cari ang mga barangay officials ug mga molupyo sa Barangay Caridad nga ampingan ang maong tulay aron kini molahuaty og dugay."}, {"text_idx": "#000011", "text": "Sa iyang pagpakigpulong nagkanayon si Punong Barangay Hon. Teresita C. Casoy nga dako ang ikatabang sa maong tulay, ilabi na sa mga katawhan nga maghatud sa ilang mga minahal sa kinabuhi ngadto sa ilang lubanganan. \u201cDugay na gayud namong gipangandoy kining maong tulay ug maayo \u2018sab ang pagka-atol nga nahuman na ang tulay ug napabenditahan na usab kini tungod kay nagsingabot na man usab ang Adlaw sa mga Minatay. So, dili na maglisod pa sa pag-adto ang mga katawhan nga mobisita sa ilang mga mahal sa kinabuhi busa, salamat gayud kaayo,\u201d dugang pa ni Hon. Casoy."}, {"text_idx": "#000012", "text": "Sa iyang kabahin nagkanayon si Vice Mayor Atty. Ernesto M. Butawan nga mipakita lamang kini sa matang sa serbisyo sa mga local officials nga gipangulohan ni Mayor Cari ug sa Sangguniang Panlungsod \u2018ning dakbayan, inubanan ni Congressman Carl Nicolas Cari, ang serbisyo nga walay gipili kay hasta ang mga patay gihatagan pa gihapon og bili."}, {"text_idx": "#000013", "text": "Busa, matud pa ni Atty. Butawan nga angayan gayud nga pasalamatan ang mga locals officials \u2018ning dakbayan gumikan sa ilang maalagaron nga pantan-aw sa mga katawhan ug sa paggamit sa mga buhis sa mga katawhan sa mga programa ug mga proyekto nga mapuslanon gayud alang sa mga katawhan."}, {"text_idx": "#000014", "text": "Samtang atol sa maong kalihokan, gihatagan og Financial Assistance ni Mayor Cari ang mga Barangay Tanod, Barangay Health Workers, ug ang mga Bantay Dagat nga ilang magamit alang sa ilang mga panginahanglanon sa pagtuman sa ilang mga gimbuhaton sa barangay. Nasayran nga nakadawat usab og Financial Assistance ang barangay alang sa ilang galastuhan sa maong kalihokan."}, {"text_idx": "#000016", "text": "Padayon nga sunda ang health protocols aron sa virus maluwas kita\nNaguba nga mga sakayan, gihulipan sa Lokal nga Kagamhanan"}, {"text_idx": "#000017", "text": "There are no comments yet."}, {"text_idx": "#000018", "text": "Leave a Reply Cancel reply"}, {"text_idx": "#000020", "text": "Comment field and fields with (*) are required!"}, {"text_idx": "#000026", "text": "There are no events at this time."}, {"text_idx": "#000029", "text": "Listen to \u201cNasayod ka ba, Bai?\u201d"}, {"text_idx": "#000030", "text": "Every Tuesday, Thursday and Saturday"}, {"text_idx": "#000032", "text": "There was a connection problem. Try again later."}]